Αρχέλαος (πατέρας του Αρχέλαου της Καππαδοκίας)

Ο Αρχέλαος Β΄ (έζησε τον 1ο αι. π.Χ.) από τη Δυναστεία του Αρχέλαου ήταν αρχιερέας-βασιλιάς της θεοκρατικής πόλης Κόμανα στην Καππαδοκία.https://web.archive.org/web/20121012091837/http://www.ancientlibrary.com/smith-bio/0272.html

Βιογραφία

Καταγωγή

Ήταν γιος του Αρχελάου Α΄ αρχιερέα-βασιλιά στα Κόμανα και μίας ανώνυμης Ελληνίδας. Ο πατέρας του ήταν Έλληνας ευγενής, ίσως Μακεδονικής καταγωγής, υποτελής των Ρωμαίων. Ο εκ πατρός θείος του Διογένης ήταν στρατιωτικός, που υπηρέτησε τον Μιθριδάτη ΣΤ΄ του Πόντου.Temporini, Aufstieg und Niedergang der römischen Welt: Geschichte und Kultur Roms im spiegel der neueren Forschung σ. 1152Dueck, Strabo’s cultural geography: the making of a kolossourgia σ. 208 Εκ πατρός πάππος του ήταν ο Αρχέλαος, διαπρεπής στρατηγός των Μιθριδατικών Πολέμων, σύζυγος μάλλον κόρης τού Μιθριδάτη ΣΤ΄. Έτσι ο Αρχέλαος Β΄ ήταν απόγονος τού βασιλιά τού Πόντου.

Ιερέας-βασιλιάς

Τον Ιανουάριο/Φεβρουάριο τού 55 π.Χ., έπειτα από το τέλος τού πατέρα του, ο Αρχέλαος Β΄ τον διαδέχθηκε ως αρχιερέας τού ναού και βασιλιάς στα Κόμανα. Η τιμώμενη θεά στο ναό ήταν η Μπελλόνα, ρωμαϊκή θεά τού πολέμου. Ο Αρχέλαος Β΄ συνέδραμε με στρατό και χρήματα, αυτούς που δημιουργούσαν αναστατώσεις στην Καππαδοκία εναντίον τού Αριοβαρζάνη Γ΄ της Καππαδοκίας. Ο Μ. Τ. Κικέρωνας, που υπηρετούσε ως ανθύπατος (proconsul) της Κιλικίας το 51 π.Χ., ανάγκασε τον Αρχέλαο να εγκαταλείψει την εκστρατεία εναντίον τού Αριοβαρζάνη Γ΄.


Ο Πομπήιος ήταν ο προστάτης της οικογένειας τού Αρχελάου και είχε θέσει τον πατέρα του Αρχέλαο Α΄ αρχιερέα-βασιλιά των Κομάνων.Syme, Anatolica: studies in Strabo σ. 167 Το 47 π.Χ. ο δικτάτορας Γ. Ιούλιος Καίσαρας, ως αποτέλεσμα της στρατιωτικής του νίκης εναντίον τού Πομπηίου, στέρησε τον Αρχέλαο Β΄ από το αξίωμά του και τον εκτόπισε από αρχιερέα των Κομάνων. Αντικαταστάθηκε από έναν άλλο Έλληνα ευγενή, τον Λυκομήδη.Dueck, Strabo’s cultural geography: the making of a kolossourgia σ. 197 Η κατοπινή μοίρα τού Αρχελάου Β΄ δεν είναι γνωστή.

Οικογένεια

Νυμφεύτηκε τη Γλαφύρα εταίρα από την Καππαδοκία. Είχε τέκνα:Syme, Anatolica: studies in Strabo σσ. 144 & 167

Αρχέλαος της Καππαδοκίας βασιλιάς της Καππαδοκίας (36 π.Χ. - 17 μ.Χ.).
Σισίνης.

Παραπομπές

Πηγές

 H. Temporini and W. Haase, Aufstieg und Niedergang der römischen Welt: Geschichte und Kultur Roms im Spiegel der neueren Forschung, Walter de Gruyter, 1980
 R. Syme and A.R. Birley, Anatolica: studies in Strabo, Oxford University Press, 1995
 D. Dueck, H. Lindsay and S. Pothecary, Strabo's cultural geography: the making of a kolossourgia, Cambridge University Press, 2005

Κατηγορία:Δυναστεία του Αρχέλαου